OpenLLM-France/wikimedia huggingface dataset:
# Mission Racine

Mission Racine és el nom amb el qual es coneix la "mission interministérielle d'aménagement touristique du littoral du Languedoc-Roussillon" (missió interministerial de desenvolupament turístic del litoral del Llenguadoc-Rosselló) així anomenada pel cognom del seu president, el conseller d'Estat Pierre Racine.
Va ser una estructura administrativa francesa creada per decret de 18 de juny de 1963 per dur a terme importants obres d'infraestructures, amb vistes al desenvolupament de la costa mediterrània als departaments de Gard, Hérault, Aude i Pirineus Orientals. Aquest gran projecte es va realitzar a iniciativa de la Delegació de Planificació Regional i Acció Regional (DATAR). Va funcionar del 1963 al 1983.
Va ser l'origen de la creació de les estacions i ports turístics costaners de Port-Camargue (oc.Lo Grau dau Rèi), La Mota Granda, Lo Cap d'Agde, Grussan, Port Leucata, Port del Barcarès i Sant Cebrià de Rosselló.

## Referències

* ↑ «Décret n°63-580 du 18 juin 1963 PORTANT CREATION D'UNE MISSION INTERMINISTERIELLE POUR L'AMENAGEMENT TOURISTIQUE DU LITTORAL LANGUEDOC-ROUSSILLON JORF du 19 juin 1963» (en francès). Legifrance. República Francesa, 1963. [Consulta: 10 febrer 2021].
* ↑ Marc Cambray, Michel Humbert et Michèle Rauzier, revu et augmenté par Marc Cambray; Travail coordonné par Solène Michon sous la direction de Sylvie Desachy. «SERVICE RÉGIONAL DU SERVICE D'ÉTUDES DE LA MISSION INTERMINISTÉRIELLE D'AMÉNAGEMENT DU LITTORAL DU LANGUEDOC-ROUSSILLON, MONTPELLIER (MISSION DITE "RACINE")» (en francès). Archives départementales de l'Hérault, Data incorrecta. [Consulta: 10 febrer 2021].
# Shaun Wright-Phillips

Shaun Cameron Wright-Philips és un futbolista professional anglès d'ascendència Jamaicana i Granadina. Va néixer a Greenwich, Londres, Anglaterra el 25 d'octubre de 1981, fill adoptiu de l'exfutbolista Ian Wright. Juga d'extrem o davanter i el seu primer equip va ser el Nottingham Forest FC. Destaca per la seva velocitat, acceleració i habilitat en l'esquivament. El seu germà Bradley Wright-Phillips juga actualment a la MLS amb el New York Red Bulls.

## Internacional

Ha estat internacional amb la selecció de futbol d'Anglaterra en 19 ocasions i ha marcat 4 gols. El seu debut com internacional es va produir el 18 d'agost de 2004 en un partit amistós entre Anglaterra i Ucraïna. Va entrar com substitut en el minut 53 de partit per Nicky Butt i va acabar marcant un gol el 72. Durant la fase de classificació per a l'Euro 2008 va disputar 7 partits on va aconseguir marcar 2 gols. En el primer partit de Fabio Capello com a entrenador de la selecció d'Anglaterra en un amistós davant de Suïssa va jugar en el segon temps i va marcar el gol de la victòria per 2-1 per a la selecció de futbol d'Anglaterra.

## Clubs
### Manchester City

Wright-Phillips va arribar al primer equip del Manchester City amb 17 anys el 1999. Va formar part dels The citizens durant 6 temporades en les quals va disputar 153 partits i va assolir marcar 31 gols. Al juliol del 2005 la seva carrera com a jugador del Manchester City va arribar la seva fi, l'hàbil extrem va ser traspassat al Chelsea FC per 21 milions de lliures esterlines, uns 29,4 milions d'euros.

### Chelsea FC

Shaun Wright-Phillips va signar contracte amb els Blues per cinc temporades. José Mourinho tècnic del Chelsea FC per aquell temps el va definir com un dels millors jugadors anglesos de l'actualitat. En la seva primera temporada amb el conjunt de Stamford Bridge Wright-Phillips va disputar 27 partits de campionat nacional i 6 en competició europea (tots ells en Lliga de Campions). Va ser aquesta mateixa temporada quan l'internacional anglès va debutar en la màxima competició europea, la UEFA Champions League.

## Trajectòria

| Club | País | Any |
| Manchester City | Anglaterra | 1999-2005 |
| Chelsea FC | Anglaterra | 2005- |

## Palmarès
### Campionats nacionals

| Títol | Club | País | Any |
| Community Shield | Chelsea FC | Anglaterra | 2005 |
| FA Premier League | Chelsea FC | Anglaterra | 2006 |
| Carling Cup | Chelsea FC | Anglaterra | 2007 |
| FA Cup | Chelsea FC | Anglaterra | 2007 |

## Enllaços externs

* Página oficial de Shaun Wright Phillips Arxivat 2008-02-25 a Wayback Machine. (en anglès)
* Perfil en footballdatabase (anglès)
* Perfil en TheFa.com (anglès)
# Eriophyllum

Eriophyllum, és un gènere de plantes asteràcies natives de l'oest d'Amèrica del Nord amb la major concentració d'espècies a Califòrnia. Consta d'unes 76 espècies descrites i només de 14 d'acceptades.

## Etimologia

Eriophyllum: deriva de les paraules gregues: "erion" = "llana" i "phyllum" = "fulla".

## Espècies acceptades

* Eriophyllum ambiguum
* Eriophyllum cheirantiflorum
* Eriophyllum confertiflorum
* Eriophyllum congdonii
* Eriophyllum jepsonii
* Eriophyllum lanatum
* Eriophyllum lanosum (A.Gray) A.Gray
* Eriophyllum latilobum
* Eriophyllum mohavense
* Eriophyllum multicaule
* Eriophyllum nubigenum
* Eriophyllum pringlei
* Eriophyllum stoechadifolium
* Eriophyllum wallacei (A.Gray) A.Gray

## Referències

* ↑ «Eriophyllum». The Plant List. [Consulta: 30 setembre 2014].
* ↑ En Nombres Botánicos

## Bibliografia

* Flora of North America Editorial Committee, e. 2006. Magnoliophyta: Asteridae, part 8: Asteraceae, part 3. Fl. N. Amer. 21: i–xxii + 1-616.
# Minoru Miki

Minoru Miki (三木 稔, Miki Minoru, Tokushima, 16 de març de 1930 - Mitaka, Tòquio, 8 de desembre de 2011) fou un compositor japonès i un director artístic, particularment conegut per les seves activitats de promoció a favor dels instruments musicals tradicionals japonesos (així com xinesos i coreans, i alguns dels seus intèrprets.
El seu ampli catàleg, on els anteriorment mencionats instruments tradicions i figures abundantment ja sigui sols o en diferents tipus d'ensemble, amb instruments occidentals o sense, demostra una llarg estil i diversitat. Inclou des d'òperes i obres per a orquestra, concerto, música de cambra i música per a solos, així com bandes sonores de pel·lícules. Segurament, Miki fou el segon compositor japonès més conegut a l'estranger després de Tōru Takemitsu.
Va ser un pioner en la composició de música clàssica contemporània per grans combinacions d'instruments musicals tradicionals japonesos. El 1964 va fundar el grup Pro Musica Nipponia, per al que ha compost llargament.

## Referències

* 三木稔、「日本楽器法」、東京：音楽之友社、1996年。
* 三木稔、「オペラ《源氏物語》ができるまで」、東京：中央アート出版社、2001年。

## Enllaços externs

* Lloc web de Minoru Miki Arxivat 2009-07-06 a Wayback Machine.
* Component per als instruments japonesos Arxivat 2010-01-18 a Wayback Machine.
# Joan VI el Magnífic

Joan VI el Magnífic fou patriarca de l'església armènia del 1203 al 1221.
Va rebre el pal·lio del Papa Innocenci III el 1205. Va mantenir l'aliança estratègica amb l'església romana.
Va morir el 1221 i li va succeir Constantí I de Bartzerberd.
# L'àngel exterminador (Josep Llimona)

L'àngel exterminador, també conegut com a àngel guardià, és una escultura de Josep Llimona d'estil modernista, de 1895. S'alça sobre les ruïnes d'un antic cementiri que al seu torn es va construir sobre les restes d'una antiga església del segle XV a Comillas, municipi de Cantàbria (Espanya).
L'àngel exterminador és Abadon (de l'hebreu אֲבַדּוֹן, 'Ǎḇaddōn, "destrucció" o "perdició"). En el llibre de l'Apocalipsi és l' "Àngel de l'abisme sense fons", qui regnarà sobre les plagues de llagostes que assolaran a la humanitat "no marcada en el front amb el segell de Déu". En Apocalipsi 9:11 també figura identificat com Apolión.

## Referències

* «Gaudí i el Modernisme a Catalunya. Cementiri de Comillas».
* «Fachada Principal del Cementerio de Comillas». Bienes de Interés Cultural. Arquitectura Religiosa. Arxivat de l'original el 2009-04-19. [Consulta: 4 desembre 2015].

## Bibliografia

* García-Martín, Manuel. Comillas Modernista. Barcelona: Gas Natural, 1993. ISBN 84-604-7637-5.
* Freixa Serra, Mireia. El Modernisme a Espanya. Madrid: Cátedra, 1986. ISBN 84-376-0604-7.
* Catàleg de l'Exposició (1990). Catálogo de la Exposición. Arquitectura Modernista. Domenech i Montaner. Fundación Santillana, 1990.

## Referències

* ↑ «Apocalipsi 9, 11». Arxivat de l'original el 2016-03-15. [Consulta: 14 març 2016].
# Mission Bend

Mission Bend és una concentració de població designada pel cens dels Estats Units a l'estat de Texas. Segons el cens del 2000 tenia 30.831 habitants.

## Demografia

Segons el cens del 2000, Mission Bend tenia 30.831 habitants, 8.978 habitatges, i 7.864 famílies. La densitat de població era de 2.276,1 habitants/km².
Dels 8.978 habitatges en un 55,7% hi vivien nens de menys de 18 anys, en un 70,5% hi vivien parelles casades, en un 12,5% dones solteres, i en un 12,4% no eren unitats familiars. En el 9,5% dels habitatges hi vivien persones soles l'1,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,43 i el nombre mitjà de persones que vivien en cada família era de 3,67.
Per edats la població es repartia de la següent manera: un 33,7% tenia menys de 18 anys, un 8,1% entre 18 i 24, un 32,9% entre 25 i 44, un 21,4% de 45 a 60 i un 3,9% 65 anys o més.
L'edat mediana era de 32 anys. Per cada 100 dones de 18 o més anys hi havia 92,2 homes.
La renda mediana per habitatge era de 60.222 $ i la renda mediana per família de 60.999 $. Els homes tenien una renda mediana de 39.323 $ mentre que les dones 31.119 $. La renda per capita de la població era de 20.029 $. Aproximadament el 4,5% de les famílies i el 5,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mission Bend». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Mission Bend». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Silver Lake (Wisconsin)

Silver Lake és una població dels Estats Units a l'estat de Wisconsin. Segons el cens del 2000 tenia 2.341 habitants.

## Demografia

Segons el cens del 2000, Silver Lake tenia 2.341 habitants, 876 habitatges, i 613 famílies. La densitat de població era de 590,8 habitants per km².
Dels 876 habitatges en un 40,1% hi vivien nens de menys de 18 anys, en un 54% hi vivien parelles casades, en un 11,3% dones solteres, i en un 30% no eren unitats familiars. En el 23,9% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,21.
Per edats la població es repartia de la següent manera: un 30,5% tenia menys de 18 anys, un 6,1% entre 18 i 24, un 32,5% entre 25 i 44, un 20,8% de 45 a 60 i un 10,1% 65 anys o més.
L'edat mediana era de 35 anys. Per cada 100 dones de 18 o més anys hi havia 95,1 homes.
La renda mediana per habitatge era de 50.431 $ i la renda mediana per família de 59.844 $. Els homes tenien una renda mediana de 43.879 $ mentre que les dones 26.719 $. La renda per capita de la població era de 20.757 $. Aproximadament el 2,4% de les famílies i el 4,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Silver Lake» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 14 agost 2010].
* ↑ «Geographic Comparison Table- Silver Lake». American Fact Finder. Oficina del Cens dels Estats Units, 12-01-2010.
# Francesc Comas i Singla

Francesc Comas i Singla (Terrassa, 26 de setembre de 1863 - Barcelona, 1936) fou un comerciant i alcalde de Terrassa. Era fill d'en Francesc Comas i de na Dolors Singla, tots dos de Terrassa. Va casar-se amb Catalina Guilleumas i Armengol amb qui va tenir quatre fills; Francisco, Agustí, Joan i Josepa. Era republicà i governà durant només tres mesos el consistori en el 1909. Una vegada acabada l'etapa política, el febrer de 1916 va ser escollit president de la junta de Mina Aïgues de Terrassa.

## Referències

* ↑ Arxiu Històric de Terrassa, Padró de veïns de 1910.
* 1 2 «Els alcaldes de Terrassa». Arxivat de l'original el 2020-07-02. [Consulta: 4 desembre 2019].
* ↑ «Ha sido elegido presidente de la Junta de Aguas de la Mina, el ex-concejal don Francisco Comas Singla». La Vanguardia, 16-02-1916, pàg. 14.

## Enllaços externs

* Base de dades a l'UAB - Francesc Comas i Singla
# Mastanabal

Mastanabal o potser Manastabal va ser el més jove dels tres fills legítims deixats per Masinissa I.
Després de la mort del vell rei l'any 148 aC, Publi Corneli Escipió Emilià Africà Menor va repartir el Regne de Numídia entre els tres fills. Mastanabal es va destacar per la seva afició a la literatura i l'amor a la justícia, per la qual cosa Escipió li va assignar els afers judicials del regne, segons expliquen Apià i Joan Zonaràs. No se'n sap res més, només que va morir potser l'any 145 aC, abans que el seu germà Micipsa, i va deixar dos fills, que van arribar a ser reis: Jugurta i Gauda, segons diu Sal·lusti.

## Referències

* ↑ Smith, William (ed.). «Mastanabal». A Dictionary of Greek and Roman biography and mythology. [Consulta: 27 juliol 2028].
# Montaña Occidental

Montaña Occidental és una comarca situada al nord i nord-oest de la província de Lleó, que limita amb Astúries. Compta amb 2166,7 km² de superfície, que són el 13,9 del total provincial, i comprèn 16 municipis. També és coneguda com la Montaña de Luna.

## Geografia

En aquest apartat, destaca en gran manera la presència de la Serralada Cantàbrica, els seus diferents subgrups muntanyós i el naixement de rius provincials. Per aquesta presència, cal dividir en el seu estudi geogràfic de la Comarca en 3 parts:
* Zona que aboca les seves aigües al Sil.
* Vall del Riu Omaña.
* Altes Valls de Luna, Bernesga i Torio

## Demografia

El 1.991, la Població comarcal era de 38.439 habitants, que eren un 7,38% del total provincial. La Comarca, ha estat exposada a intensos corrents d'emigració, afavorides per les dures condicions de vida, l'aïllament i les escasses perspectives de futur. Algunes zones, amb l'arribada de la mineria del carbó van sofrir un auge demogràfic, que amb l'arribada de la crisi del carbó, van començar a perdre habitants. A causa de la gran migració, la comarca tenia en els 90, una població similar a la dels anys 20, si bé en algunes zones com Villablino o La Robla la tendència no ha estat tan traumàtica i tenen poblacions elevades en ambdós casos respecte del total comarcal.

## Comarques Tradicionals

* Babia
* Luna
* Omaña
* Laciana
* Valle de Gordón
* La Tercia del Camino
* Alba (Lleó)
* Valle de Fenar

## Municipis

| Nombre | Pob. (1991) | Pob. (2007) |
| Los Barrios de Luna | 381 | 309 |
| Cabrillanes | 1.182 | 973 |
| Cármenes | 561 | 410 |
| Carrocera | 680 | 589 |
| Matallana de Torío | 2.002 | 1.475 |
| Murias de Paredes | 786 | 543 |
| La Pola de Gordón | 5.791 | 4.220 |
| Riello | 1.186 | 798 |
| La Robla | 5.456 | 4.730 |
| San Emiliano | 995 | 731 |
| Sena de Luna | 519 | 437 |
| Soto y Amío | 1.245 | 1.022 |
| Valdesamario | 369 | 225 |
| Vegacervera | 287 | 306 |
| Villablino | 15.628 | 11.544 |
| Villamanín | 1.440 | 1.147 |
| Total | 38.439 | 29.459 |
# Izbavitelj

Izbavitelj (en croat, Salvador) és una pel·lícula fantàstica de terror iugoslava en croat dirigida per Krsto Papić. Es va estrenar el 1976, però va guanyar la millor pel·lícula al Festival Internacional de París de Cinema Fantàstic i de Ciència-Ficció de 1980, fou nominat al Festival internacional de cinema fantàstic d'Avoriaz i al Fantasporto de 1982. La pel·lícula va ser seleccionada com a entrada iugoslava per la Millor pel·lícula en llengua estrangera als Premis Oscar de 1976, però no va ser acceptada com a nominada.
L'any 1999, una enquesta de crítics de cinema croats va trobar que era una de les millors pel·lícules croates mai fetes.

## Argument

Un home descobreix una raça de rates intel·ligents que poden aparèixer com a humans. És capturat i portat al líder del poble de les rates (el "salvador" del títol de la pel·lícula). S'escapa, però després es pregunta qui entre els seus semblants és una rata disfressada.

## Repartiment

* Ivica Vidović – Ivan Gajski
* Mirjana Majurec – Sonja Bošković
* Fabijan Šovagović – Professor Martin Bošković
* Relja Bašić – Alcalde
* Ilija Ivezić – Cap de policia

## Referències

* ↑ «ARHiNET – Izbavitelj (Komad)».
* ↑ Margaret Herrick Library, Academy of Motion Picture Arts and Sciences
* ↑ «"Tko pjeva, zlo ne misli" najbolji hrvatski film svih vremena!» (en croatian). Slobodna Dalmacija, 28-11-1999 [Consulta: 8 febrer 2013].

## Enllaços externs

* Izbavitelj a YouTube
# L'ànima morta

L'ànima morta és una obra de teatre d'Àngel Guimerà. Tragèdia en 3 actes i en vers, estrenada al teatre Novetats el 14 de maig de 1892. Dirigida per Antoni Tutau.

## Repartiment de l'estrena

* Egla: Carlota de Mena.
* Petronella: Concepció Palà.
* Ferran: Teodor Bonaplata.
* Dagobert: Antoni Tutau.
* Fra Ervich: Jaume Virgili.
* Astor: Ricart Esteve.
* Montabrany: Miquel Pigrau.
* Gualbes: Enric Guitart
* Guillem: Joan Oliva.
* Guerau: Vicent Daroqui
* Bertran: Lluís Muns.
* Osvalt: Josep Ferràndiz.
* Monges, dames, cavallers, soldats, servidors.

## Referències

* ↑ Bacardit, Ramon. «Àngel Guimerà». Institut del Teatre. Enciclopèdia de les Arts Escèniques Catalanes. [Consulta: 1r abril 2022].
* ↑ «Espectáculos. Novedades (Teatro Català)» (en castellà). La Vanguardia, 13-05-1892. [Consulta: 1r abril 2022].
* ↑ «Los estrenos de anoche. L'ànima morta» (en castellà). La Vanguardia, 15-05-1892. [Consulta: 1r abril 2022].
# Monestir de San Millán de la Cogolla

El Monestir de San Millán de la Cogolla és un monestir situat a la localitat riojana de San Millán de la Cogolla; està inscrit a la llista del Patrimoni de la Humanitat de la UNESCO des del 1997, tant per la vida monàstica ininterrompuda des del segle v com per ser l'indret on es van trobar els escrits més antics conservats en castellà. El monestir està format per dos edificis contigus: el Yuso (reconstruït totalment al segle xvi) i el Suso (l'edificació primitiva).

## Enllaços externs

* Web del conjunt Monestir de San Millán — monestirs de San Yuso i San Suso

## Referències

* ↑ http://whc.unesco.org/en/list/805
# Franz Xaver Niemetschek

Franz Xaver Niemetschek (nascut a Sadska, Bohèmia el 24 de juliol del 1766 i mort a Viena, el 19 de març del 1849) Escriptor txec i crític musical.
Fill d'una família amb tradició musical. Va ser professor de filosofia a la Universitat de Praga des del 1802 fins a la seva jubilació el 1821. Publicà la primera biografia de W. A. Mozart l'any 1798 a Praga amb el títol "Leben des k.k. Kapellmeisters Wolfgang Gottlieb Mozart nach Originalquellen beschrieben". A més de ser la primera, és l'única escrita per un testimoni presencial i autoritzada per Constanze Mozart, la seva vídua. Aquesta obra té el mèrit de ser una de les primeres biografies musicals, i per això és un valuós document per a la musicologia contemporània.

## Referències

* Grove Dictionary of Music and Musicians, edited by Stanley Sadie; 1980; ISBN 1-56159-174-2
* Relació de Niemetschek amb la família Mozart (anglès) Arxivat 2007-07-01 a Wayback Machine. PDF
# Meryhathor

Meryhathor fou el faraó al que s'atribueix la fundació de la dinastia X de l'antic Egipte. El seu nom, que inclou el del déu Hathor, suposa un canvi de tendència en el regnat, ja que fins llavors el nom de regne implicava l'ús del nom del déu sol Ra. La traducció és "estimat d'Hathor". El seu nom apareix a les pedreres de Hatnub, que també foren explotades per altres sobirans de les dinasties IX i X.

## Referències

* ↑ admin. «Egyptian Dynasties» (en anglès americà), 24-06-2010. [Consulta: 15 març 2024].
* ↑ «Egyptian Pharaohs : First Intermediate Period : Dynasty 9 / 10 :». [Consulta: 15 març 2024].
# Monestir de San Pedro

«Monestir de San Pedro» té aquests significats:
* Monestir de San Pedro (Jaca), monestir desaparegut a la ciutat de Jaca
* Monestir de San Pedro de Arlanza, establiment al terme d'Hortigüela (Burgos, Castella i Lleó, Espanya) a la vora del riu Arlanza
* Monestir de San Pedro de Rochas, monestir i església catòlica ja fora d'ús a la parròquia de Rochas de la localitat d'Esgos (Orense, Galícia)
* Monestir de San Pedro de Siresa, establiment a la vall pirenaica d'Echo, a la població de Siresa del terme de Valle de Hecho (província d'Osca, Aragó)
* Monestir de San Pedro de Villanueva, establiment benedictí a la parròquia de Villanueva al concejo asturià de Cangues d'Onís
# La Freita

La Freita és un nucli del municipi de la Ribera d'Urgellet, a l'Alt Urgell. Actualment despoblat, es troba aigua amunt del torrent de la Coma per damunt de Nabiners, a la Serra de Nabiners, a 1.161 metres d'altitud sota el tossal de la Freita. S'hi pot trobar l'església de Sant Joan, d'estil romànic.
Aquest lloc està relacionat amb el caga tió de la Seu d'Urgell, anomenat Tió de la Freita, que amb l'ajuda dels Minairons caga regals als nens.

## Referències

* ↑ GGCC, Ribera d'Urgellet: Nabiners, la Freita i altres pagesies.
# Copa del Món de Futbol de 1974 - Grup 2

El Grup 2 de la Copa del Món de Futbol 1974, disputada a l'Alemanya Occidental, estava compost per quatre equips, que s'enfrontaren entre ells amb un total de 6 partits. Els dos millors classificats passaren a jugar la segona fase.

## Integrants

El grup 2 està integrat per les seleccions següents:
| Iugoslàvia | Brasil | Escòcia | Zaire |

## Classificació

| Pos | Equip | PJ | PG | PE | PP | GF | GC | DG | Pts | Classificació |
| 1 | Iugoslàvia | 3 | 1 | 2 | 0 | 10 | 1 | +9 | 4 | Avança a la segona fase |
| 2 | Brasil | 3 | 1 | 2 | 0 | 3 | 0 | +3 | 4 | Avança a la segona fase |
| 3 | Escòcia | 3 | 1 | 2 | 0 | 3 | 1 | +2 | 4 | |
| 4 | Zaire | 3 | 0 | 0 | 3 | 0 | 14 | −14 | 0 | |

## Partits
### Brasil vs Iugoslàvia

| Brasil | 0–0 | Iugoslàvia |
| | Informe | |

### Zaire vs Escòcia

| Zaire | 0–2 | Escòcia |
| | Informe | Lorimer 26' Jordan 34' |

### Iugoslàvia vs Zaire

| Iugoslàvia | 9–0 | Zaire |
| Bajević 8', 30', 81' Džajić 14' Šurjak 18' Katalinski 22' Bogićević 35' Oblak 61' Petković 65' | Informe | |

### Escòcia vs Brasil

| Escòcia | 0–0 | Brasil |
| | Informe | |

### Escòcia vs Iugoslàvia

| Escòcia | 1–1 | Iugoslàvia |
| Jordan 88' | Informe | Karasi 81' |

### Zaire vs Brasil

| Zaire | 0–3 | Brasil |
| | Informe | Jairzinho 12' Rivelino 66' Valdomiro 79' |
# Mont Steere

El mont Steere és un volcà escut de 3.558 msnm, segona elevació de les muntanyes Crary, a la terra de Marie Byrd de l'Antàrtida. Es troba 6,4 km al nord-nord-oest del mont Frakes. Fou cartografiat pel Servei Geològic dels Estats Units a partir de reconeixements i fotografies aèries fetes per la Marina dels Estats Units entre 1959 i 1966. Fou nomenat per l'Advisory Committee on Antarctic Names en record del biòleg William C. Steere, que treballà a l'Estació McMurdo durant la temporada 1964 a 1965. Es desconeix quan va tenir lloc la darrera erupció volcànica.

## Referències

* ↑ 14527 U.S. Geological Survey Geographic Names Information System: Mont Steere (en anglès)
* ↑ «Global Volcanism Program | Crary Group» (en anglès). [Consulta: 7 desembre 2020].
* ↑ Volcanoes of the Antarctic Plate and Southern Oceans. American Geophysical Union, 1990, p. 512 pp. ISBN 0-87590-172-7.
# Joangaleàs II Manfredi

Joangaleàs II Manfredi (Giangaleazzo II Manfredi) va ser fill pòstum de Joangaleàs I Manfredi, nascut el 1418. Va ser senyor sobirà i vicari pontifici de Faenza, comte de Brisighella i Val Lemone, senyor i vicari pontifici de Fusignano i Donigaglia, i senyor de Savignano, Gesso, Cesate, Quarneto, Fognano, Cavina, Fornazzano, San Cassiano, Montalbergo, Santa Maria in Montalto, San Procolo i Castel Laderchio el 1410, associat a son germà Astorgi II Manfredi. Va ser capità de l'exèrcit del Papa el 1459. Va morir el 1465. Es va casar vers el 1460 a la Mirandola amb Parisina Pico, filla de Nicolau Pico senyor de la Mirandola.